Wallis y Futuna

La Coleutividá de Wallis y Futuna (en francés: Territoire des îles Wallis-et-Futuna, nes llingües fakauvea y fakafutuna 'Uvea mo Futuna') ye un ensame de trés islles tropicales d'orixe volcánicu allugaes nel Océanu Pacíficu Sur, asitiaes ente Tuvalu al noroeste, Fixi al suroeste, Tonga al sureste, Samoa al este y Tokeláu al noreste. Alministrativamente ye, dende 2003, una Coleutividá d'ultramar francesa (collectivité d'outre-mer, or COM). Ente 1961 y 2003 tuvo l'estatus de territoriu francés d'ultramar, y pesie al cambiu d'estatus xurídicu el so nome oficial nun camudó. Tien una estensión de 142,42 km², y una población, según el censu de 2018, de 11.558 habitantes. La so capital, y ciudá más grande, ye Mata-Utu. El territoriu abarca trés islles volcániques de clima tropical y un conxuntu d'isllotes, que conformen dos archipiélagos separtaos 260 km ún del otru: les islles Wallis (Uvea) al noreste y les islles Hoorn o Futuna, qu'abarquen la islla de Futuna y l'isllote Alofi, al suroeste. Referencies Enllaces esternos (en francés) Web oficial del Administrateur supérieur de Wallis-et-Futuna